पिंक गाउन में आईं नजर, कांस में हुआ उनकी फिल्म कैनेडी का प्रीमियर
Anurag Kashyap Seen Fixing Sunny Leone's Dress. Follow Cannes Film Festival 2023 Latest News, Reports an Updates On Dainik Bhaskar (दैनिक भास्कर)
76वें कांस फिल्म फेस्टिवल में अनुराग कश्यप की फिल्म कैनेडी का वर्ल्ड प्रीमियर रखा गया। इस फेस्टिवल में अनुराग के साथ फिल्म की एक्ट्रेस सनी लियोनी और राहुल भट्ट भी इवेंट का हिस्सा बने। इसी दौरान का एक वीडियो सामने आया है, जहां रेड कारपेट पर अनुराग, सनी की ड्रेस ठीक करते हुए नजर आ रहे हैं।
हाई स्लिट गाउन में नजर आईं सनी 
कैनेडी की स्क्रीनिंग में सनी पिंक हाई स्लिट गाउन में पहुंचीं। इस ड्रेस में वह बेहद खूबसूरत लग रही हैं। रेड कार्पेट पर सनी पैपराजी को पोज दे रही थीं, तभी उनकी गाउन अनुराग के जूते में फंस गई। जिसके बाद डायरेक्टर उनकी ड्रेस संभालते हुए दिखाई दे रहे हैं। ये वीडियो तेजी से सोशल मीडिया पर वायरल हो रहा है।
सनी ने शेयर की कांस की तस्वीरें 
सनी लियोनी ने अपने सोशल मीडिया अकाउंट पर कांस की कुछ तस्वीरें शेयर की हैं। इन फोटोज को शेयर करते हुए सनी ने कैप्शन में लिखा, 'कैनेडी का वर्ल्ड प्रीमियर और मुझे भारतीय सिनेमा का प्रतिनिधित्व करने पर इससे ज्यादा गर्व की बात नहीं हो सकती मेरे लिए और पूरी टीम के लिए ऐसा अद्भुत क्षण'।
डार्क थ्रिलर फिल्म है 'कैनेडी'
बता दें, कैनेडी एक डार्क ट्रिलर फिल्म है। इस फिल्म में सनी लियोनी और राहुल भट्ट लीड रोल में हैं। फिल्म की शूटिंग कोविड के दौरान मुंबई में हुई थी। कैनेडी की शूटिंग को 30 दिनों में ही पूरा किया गया है।